Det bliver ikke i år, at krigsinteresserede museumsgæster kan besøge den nye turistattraktion i Rold Skov. Åbningen af koldkrigsmuseet REGAN Vest udskydes til begyndelsen af 2023, og det stikker imod den oprindelige plan, hvor indvielsen skulle have fundet sted i efteråret. Hensyn til flagermus Årsagen er, at omkring 350 flagermus har slået base i bunkeren. Og de skal have fred og ro til at yngle, og derfor er beslutningen om at skubbe åbningen til næste år. - Publikum skal have en helstøbt oplevelse, og vi synes ikke, det giver mening at åbne dele af et helt nyt museum. Så hellere vente og give vores gæster den helt unikke totaloplevelse, som det nye museum bliver, siger Lars Christian Nørbach. Bunkeren blev opført i årene 1963-68 under den kolde krig, hvor formålet var, at den kunne huse regering og regent i tilfælde af en atomkrig. I 2014 blev den åbnet, og fra næste år er det altså muligt at besøge den. VIDEO: I 2021 blev første spadestik taget til museets velkomst- og udstillingsbygning.

Referat:
Det var planen, at det nye koldkrigsmuseum REGAN Vest skulle åbne i løbet af efteråret, men flagermus gør, at åbningen nu bliver udskudt til det nye år.